Acció Ecologista-Agró oferix activitats en la platja de Corinto i en la Casa Penya este cap de setmana
15 de desembre 2017

​

Acció Ecologista-Agró oferix activitats en la platja de Corinto i en la Casa Penya este cap de setmana. La Colla Verda, el projecte de voluntariat ambiental de l'Ajuntament de Sagunt i Acció Ecologista-Agró, té preparada la tercera jornada de repoblació dunar per a demà dissabte 16 a partir de les 10.30 hores.

El voluntariat passarà el matí del dissabte repoblant d'espècies dunars la platja de Corinto, després de realitzar dos plantacions en els últims mesos. L'objectiu d'esta actuació mediambiental és consolidar al costat de la Gola de Quartell un nou muntanyar, nom que reben les dunes en este racó del litoral valencià, per a augmentar la seua biodiversitat plantant lliris de mar (_Pancratium maritimum_), herba dels conills (_Lotus creticus_), grama marina (_Elymus farctus_), efedra (_Ephedra distachya_), cards marins (_Eryngium maritimum_), etc.

![](/media/j1rdl5zk/80colla-verda_cuerpo.jpg)  
  
D'altra banda, Agró ha organitzat una altra jornada per al diumenge 17, en este cas en la Casa Penya on se celebrarà la Jornada d'Ecologia Acústica, que arrancarà a les 11.00 hores amb una xarrada sobre esta matèria a càrrec de Pedro Montesinos i Ángel Bereje. A continuació, a les 12.00 hores, hi haurà un taller d'identificació de cants d'aus amb Ángel Bereje, ornitòleg d’AE-Agró. I per als més xicotets, a la mateixa hora, tallers infantils amb Calderona Viva. A més, tota la jornada formarà part d'un programa radiofònic especial de l'emissora Ciudad Prohibida.

Per a participar en esta activitat no és necessària inscripció prèvia. Per a més informació: visitescasapenya@gmail.com o 960 263 617.

![](/media/wz0buy0m/81c_cartellagro.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/accio-ecologista-agro-oferix-activitats-en-la-platja-de-corinto-i-en-la-casa-penya-este-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/accio-ecologista-agro-oferix-activitats-en-la-platja-de-corinto-i-en-la-casa-penya-este-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/accio-ecologista-agro-oferix-activitats-en-la-platja-de-corinto-i-en-la-casa-penya-este-cap-de-setmana/ "Linked In")
*   [](mailto:?body=https://aytosagunto.es/va/actualitat/accio-ecologista-agro-oferix-activitats-en-la-platja-de-corinto-i-en-la-casa-penya-este-cap-de-setmana/)